ddrg/super_eurlex huggingface dataset:
21995A0426(18)

Συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας των Φιλιππίνων για την τροποποίηση της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας των Φιλιππίνων για το εμπόριο κλωστοϋφαντουργικών προϊόντων προκειμένου να ληφθεί υπόψη η προσχώρηση της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση - Ανταλλαγή διακοινώσεων ανεπίσημη μετάφραση



Επίσημη Εφημερίδα αριθ. L 094 της 26/04/1995 σ. 0348 - 0367
Ανταλλαγή επιστολών μεταξύ της Ευρωπαϊκής Οικονομικής Κοινότητας και της Τσεχικής Δημοκρατίας όσον αφορά τον καθορισμό των τομέων κοινού ενδιαφέροντος που είναι επιλέξιμοι για χρηματοδοτική βοήθεια

Α. Επιστολή της Τσεχικής Δημοκρατίας

Κύριε,

Στο πλαίσιο των διαπραγματεύσεων οι οποίες κατέληξαν στην υπογραφή της συμφωνίας σύνδεσης μεταξύ της Κοινότητας, των κρατών μελών αυτής και της Τσεχικής Δημοκρατίας, συμφωνήθηκε ότι η χρηματοδοτική βοήθεια της Κοινότητας αποβλέπει στην αποτελεσματική εκτέλεση της οικονομικής και τεχνικής συνεργασίας σε τομείς κοινού ενδιαφέροντος, ειδικότερα δε στους ακόλουθους:

- βιομηχανική αναδιάρθρωση και ειδικότερα όσον αφορά τη μετατροπή των βιομηχανιών στρατιωτικού εξοπλισμού,

- εναρμόνιση των τεχνικών προτύπων, διαδικασίες πιστοποίησης και τελωνεία,

- επιστήμη και τεχνολογία και εκπαίδευση,

- εφαρμογή προγραμμάτων για την εξοικονόμηση ενέργειας και αναδιάρθρωση του ενεργειακού τομέα,

- αναδιάρθρωση και εκσυγχρονισμός της υποδομής μεταφορών και επικοινωνιών,

- περιφερειακή ανάπτυξη και περιβάλλον,

- προώθηση των μικρομεσαίων επιχειρήσεων,

- γεωργία,

- κοινωνική συνεργασία,

- στατιστική συνεργασία,

- εναρμόνιση της νομοθεσίας,

- εκσυγχρονισμός της υποδομής της πνευματικής, βιομηχανικής και εμπορικής ιδιοκτησίας,

- τραπεζικές υπηρεσίες, ασφάλιση και άλλες χρηματοοικονομικές υπηρεσίες.

Θα σας ήμουν υπόχρεος αν θέλατε να μου επιβεβαιώσετε τη συμφωνία σας με το περιεχόμενο της παρούσας επιστολής.

Με εξαιρετική εκτίμηση,

Για την κυβέρνηση της Τσεχικής Δημοκρατίας

Β. Επιστολή της Κοινότητας

Κύριε,

Έχω την τιμή να σας γνωρίσω τη λήψη της σημερινής σας επιστολής που έχει ως εξής:

«Στο πλαίσιο των διαπραγματεύσεων οι οποίες κατέληξαν στην υπογραφή της συμφωνίας σύνδεσης μεταξύ της Κοινότητας, των κρατών μελών αυτής και της Τσεχικής Δημοκρατίας, συμφωνήθηκε ότι η χρηματοδοτική βοήθεια της Κοινότητας αποβλέπει στην αποτελεσματική εκτέλεση της οικονομικής και τεχνικής συνεργασίας σε τομείς κοινού ενδιαφέροντος, ειδικότερα δε στους ακόλουθους:

- βιομηχανική αναδιάρθρωση και ειδικότερα μετατροπή βιομηχανιών στρατιωτικού εξοπλισμού,

- εναρμόνιση των τεχνικών προτύπων, διαδικασίες πιστοποίησης και τελωνεία,

- επιστήμη και τεχνολογία και εκπαίδευση,

- εφαρμογή προγραμμάτων για την εξοικονόμηση ενέργειας και αναδιάρθρωση του ενεργειακού τομέα,

- αναδιάρθρωση και εκσυγχρονισμός της υποδομής μεταφορών και επικοινωνιών,

- περιφερειακή ανάπτυξη και περιβάλλον,

- προώθηση των μικρομεσαίων επιχειρήσεων,

- γεωργία,

- κοινωνική συνεργασία,

- στατιστική συνεργασία,

- εναρμόνιση της νομοθεσίας,

- εκσυγχρονισμός της υποδομής της πνευματικής, βιομηχανικής και εμπορικής ιδιοκτησίας,

- τραπεζικές υπηρεσίες, ασφάλιση και άλλες χρηματοοικονομικές υπηρεσίες.

Θα σας ήμουν υπόχρεος αν θέλατε να μου επιβεβαιώσετε τη συμφωνία σας με το περιεχόμενο της παρούσας επιστολής.»

Έχω την τιμή να επιβεβαιώσω ότι η Κοινότητα συμφωνεί με το περιεχόμενο της επιστολής σας.

Με εξαιρετική εκτίμηση,

Εξ ονόματος του Συμβουλίου των Ευρωπαϊκών Κοινοτήτων
Ανταλλαγή επιστολών μεταξύ της Ευρωπαϊκής Οικονομικής Κοινότητας και της Τσεχικής Δημοκρατίας όσον αφορά το άρθρο 68

Α. Επιστολή της Κοινότητας

Κύριε,

Έχω την τιμή να αναφερθώ στις συζητήσεις σχετικά με το άρθρο 68 της ευρωπαϊκής συμφωνίας.

Σας επιβεβαιώνω ότι, όσον αφορά τις διατάξεις του άρθρου 68 της ευρωπαϊκής συμφωνίας, η πρόσβαση στις διαδικασίες ανάθεσης συμβάσεων στην Τσεχική Δημοκρατία, που παρέχεται στις κοινοτικές επιχειρήσεις με την έναρξη ισχύος της συμφωνίας, βάσει του άρθρου 68, εφαρμόζεται στις κοινοτικές επιχειρήσεις που είναι εγκατεστημένες στην Τσεχική Δημοκρατία ως θυγατρικές, όπως περιγράφεται στο άρθρο 45 και με τις μορφές που περιγράφονται στο άρθρο 55. Με την επιφύλαξη των διατάξεων του άρθρου 68, οι κοινοτικές επιχειρήσεις που είναι εγκατεστημένες στην Τσεχική Δημοκρατία με τη μορφή υποκαταστημάτων και πρακτορείων, όπως περιγράφεται στο άρθρο 45, έχουν πρόσβαση στις διαδικασίες ανάθεσης συμβάσεων στην Τσεχική Δημοκρατία το αργότερο μέχρι το τέλος της μεταβατικής περιόδου που αναφέρεται στο άρθρο 7.

Θα σας ήμουν υπόχρεος αν θέλατε να μου επιβεβαιώσετε τη συμφωνία της κυβέρνησης της Τσεχικής Δημοκρατίας με το περιεχόμενο της παρούσας επιστολής.

Με εξαιρετική εκτίμηση,

Εξ ονόματος του Συμβουλίου των Ευρωπαϊκών Κοινοτήτων

Β. Επιστολή της Τσεχικής Δημοκρατίας

Κύριε,

Έχω την τιμή να σας γνωρίσω τη λήψη της σημερινής σας επιστολής που έχει ως εξής:

«Έχω την τιμή να αναφερθώ στις συζητήσεις σχετικά με το άρθρο 68 της ευρωπαϊκής συμφωνίας.

Σας επιβεβαιώνω ότι, όσον αφορά τις διατάξεις του άρθρου 68 της ευρωπαϊκής συμφωνίας, η πρόσβαση στις διαδικασίες ανάθεσης συμβάσεων στην Τσεχική Δημοκρατία, που παρέχεται στις κοινοτικές επιχειρήσεις με την έναρξη ισχύος της συμφωνίας, βάσει του άρθρου 68, εφαρμόζεται στις κοινοτικές επιχειρήσεις που είναι εγκατεστημένες στην Τσεχική Δημοκρατία ως θυγατρικές, όπως περιγράφεται στο άρθρο 45 και με τις μορφές που περιγράφονται στο άρθρο 55. Με την επιφύλαξη των διατάξεων του άρθρου 68, οι κοινοτικές επιχειρήσεις που είναι εγκατεστημένες στην Τσεχική Δημοκρατία με τη μορφή υποκαταστημάτων και πρακτορείων, όπως περιγράφεται στο άρθρο 45, έχουν πρόσβαση στις διαδικασίες ανάθεσης συμβάσεων στην Τσεχική Δημοκρατία το αργότερο μέχρι το τέλος της μεταβατικής περιόδου που αναφέρεται στο άρθρο 7.

Θα σας ήμουν υπόχρεος αν θέλατε να μου επιβεβαιώσετε τη συμφωνία της κυβέρνησης της Τσεχικής Δημοκρατίας με το περιεχόμενο της παρούσας επιστολής.»

Έχω την τιμή να επιβεβαιώσω ότι η κυβέρνησή μου συμφωνεί με το περιεχόμενο της ανωτέρω επιστολής.

Με εξαιρετική εκτίμηση,

Για την κυβέρνηση της Τσεχικής Δημοκρατίας
ΠΡΩΤΟΚΟΛΛΟ 49

για τη Θέουτα και τη Μελίλια

Τα προϊόντα που καλύπτονται από τη συμφωνία, καταγωγής του ΕΟΧ, απολαύουν, κατά την εισαγωγή τους στη Θέουτα και τη Μελίλια, του αυτού τελωνειακού καθεστώτος με εκείνο που εφαρμόζεται στα προϊόντα καταγωγής του τελωνειακού εδάφους της Κοινότητας σύμφωνα με το πρωτόκολλο 2 της πράξης προσχώρησης του Βασιλείου της Ισπανίας και της Πορτογαλικής Δημοκρατίας στις Ευρωπαϊκές Κοινότητες.

Τα κράτη της ΕΖΕΣ χορηγούν κατά τις εισαγωγές προϊόντων που καλύπτονται από τη συμφωνία, καταγωγής Θέουτας και Μελίλιας, το αυτό τελωνειακό καθεστώς με εκείνο που χορηγείται στις εισαγωγές προϊόντων, καταγωγής του ΕΟΧ.
ΕΓΚΕΚΡΙΜΕΝΑ ΠΡΑΚΤΙΚΑ

Διαπραγματεύσεις στο πλαίσιο του άρθρου XXVIII παράγραφος 4 της ΓΣΔΕ όσον αφορά τον πίνακα LXXX - Ευρωπαϊκές Κοινότητες

Κατά τις διαπραγματεύσεις οι οποίες διεξήχθησαν στο πλαίσιο του άρθρου XXVIII παράγραφος 4 της ΓΣΔΕ, οι αντιπροσωπείες της Επιτροπής των Ευρωπαϊκών Κοινοτήτων και της Ουρουγουάης κατέληξαν σε συμφωνία, όπως αναφέρεται στο παράρτημα.

Οι αντιπροσωπείες της Επιτροπής των Ευρωπαϊκών Κοινοτήτων και της Ουρουγουάης πρόκειται να υποβάλουν αυτή τη συμφωνία για έγκριση στις οικείες αρχές τους.

Για την αντιπροσωπεία της Επιτροπής των Ευρωπαϊκών Κοινοτήτων

Για την αντιπροσωπεία της Ουρουγουάης

ΠΑΡΑΡΤΗΜΑ Α

Προς το Γενικό Διευθυντή

ΓΣΔΕ

Γενεύη

ΔΙΑΠΡΑΓΜΑΤΕΥΣΕΙΣ ΟΣΟΝ ΑΦΟΡΑ ΤΟΝ ΠΙΝΑΚΑ LXXX - ΕΥΡΩΠΑΪΚΕΣ ΚΟΙΝΟΤΗΤΕΣ

Οι αντιπροσωπείες της Επιτροπής των Ευρωπαϊκών Κοινοτήτων και της Ουρουγουάης έχουν ολοκληρώσει τις διαπραγματεύσεις τους κατά το άρθρο XXVIII για την τροποποίηση ή την ανάκληση παραχωρήσεων οι οποίες προβλέπονται στον πίνακα LXXX - Ευρωπαϊκές Κοινότητες, όπως εκτίθεται στη συνημμένη έκθεση.

Για την αντιπροσωπεία της Επιτροπής των Ευρωπαϊκών Κοινοτήτων

Για την αντιπροσωπεία της Ουρουγουάης

ΠΑΡΑΡΤΗΜΑ Β

Αποτελέσματα των διαπραγματεύσεων κατά το άρθρο XXVIII για την τροποποίηση ή την ανάκληση παραχωρήσεων στον πίνακα των Ευρωπαϊκών Κοινοτήτων σύμφωνα με τις αρχικές διαπραγματεύσεις με την Ουρουγουάη

ΑΛΛΑΓΕΣ ΣΤΟΝ ΠΙΝΑΚΑ LXXX - ΕΥΡΩΠΑΪΚΕΣ ΚΟΙΝΟΤΗΤΕΣ

Α. Παραχωρήσεις που πρέπει να ανακληθούν

>ΘΕΣΗ ΠΗΝΑΚΑ>

Β. Παγιοποιημένοι δασμοί που πρέπει να αυξηθούν

>ΘΕΣΗ ΠΗΝΑΚΑ>

Γ. Μείωση δασμών παγιοποιημένων στους υφιστάμενους πίνακες

>ΘΕΣΗ ΠΗΝΑΚΑ>

Δ. Νέες παραχωρήσεις

>ΘΕΣΗ ΠΗΝΑΚΑ>
ΠΑΡΑΡΤΗΜΑ X

ΟΠΤΙΚΟΑΚΟΥΣΤΙΚΕΣ ΥΠΗΡΕΣΙΕΣ

Κατάλογος που προβλέπεται στο άρθρο 36 της συμφωνίας

ΕΙΣΑΓΩΓΗ

Εφόσον οι πράξεις που αναφέρονται στο παρόν παράρτημα περιέχουν έννοιες ή αφορούν διαδικασίες που είναι χαρακτηριστικές της κοινοτικής έννομης τάξης, όπως:

- προοίμια,

- αποδέκτες των κοινοτικών πράξεων,

- αναφορές σε εδάφη ή γλώσσες της ΕΚ,

- αναφορές σε αμοιβαία δικαιώματα και υποχρεώσεις των κρατών μελών της ΕΚ, δημοσίων φορέων, επιχειρήσεων ή φυσικών προσώπων αυτών, και

- αναφορές σε διαδικασίες ενημέρωσης και κοινοποίησης,

ισχύει το πρωτόκολλο 1 σχετικά με τις οριζόντιες προσαρμογές, εκτός και αν ορίζεται άλλως στο παρόν παράρτημα.

ΑΝΑΦΕΡΟΜΕΝΕΣ ΠΡΑΞΕΙΣ

1. 389 L 0552: Οδηγία 89/552/ΕΟΚ του Συμβουλίου, της 3ης Οκτωβρίου 1989, για το συντονισμό ορισμένων νομοθετικών κανονιστικών και διοικητικών διατάξεων των κρατών μελών σχετικά με την άσκηση τηλεοπτικών δραστηριοτήτων (ΕΕ αριθ. L 298 της 17.10.1989, σ. 23)

Για τους σκοπούς της συμφωνίας, οι διατάξεις της οδηγίας προσαρμόζονται ως εξής:

α) Όσον αφορά τα κράτη της ΕΖΕΣ, τα έργα που αναφέρονται στο άρθρο 6, παράγραφος 1, σημείο γ) της οδηγίας είναι επίσης έργα που πραγματοποιούνται όπως προβλέπει το άρθρο 6, παράγραφος 3, από και με παραγωγούς, οι οποίοι είναι εγκατεστημένοι σε ευρωπαϊκά τρίτα κράτη, με τα οποία το ενδιαφερόμενο κράτος της ΕΖΕΣ έχει συνάψει σχετικές συμφωνίες.

Εάν ένα συμβαλλόμενο μέρος έχει την πρόθεση να συνάψει συμφωνία, όπως αναφέρεται στο άρθρο 6, παράγραφος 3, οφείλει να ενημερώνει σχετικά τη Μικτή Επιτροπή του ΕΟΧ. Είναι δυνατόν να διεξάγονται διαβουλεύσεις σχετικά με το περιεχόμενο τέτοιων συμφωνιών, κατόπιν αιτήσεως ενός από τα συμβαλλόμενα μέρη.

β) Στο άρθρο 15 της οδηγίας προστίθεται το ακόλουθο κείμενο:

«Τα κράτη της ΕΖΕΣ είναι ελεύθερα να υποχρεώνουν τις εταιρείες καλωδιακής διανομής που λειτουργούν στο έδαφός τους να δημιουργούν παρεμβολές ή να παρεμποδίζουν καθ' οιονδήποτε άλλο τρόπο τη μετάδοση διαφημίσεων αλκοολούχων ποτών. Η συγκεκριμένη εξαίρεση δεν πρέπει να έχει ως αποτέλεσμα τον περιορισμό της αναμετάδοσης του τηλεοπτικού προγράμματος, εκτός από τις διαφημίσεις αλκοολούχων ποτών. Τα συμβαλλόμενα μέρη επανεξετάζουν από κοινού την εξαίρεση αυτή το 1995.»
21994A0517(11)

Συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Λιθουανίας για το εμπόριο των κλωστοϋφαντουργικών προϊόντων - Πρωτόκολλα - Εγκεκριμένα πρακτικά - Ανταλλαγή διακοινώσεων ανεπίσημη μετάφραση



Επίσημη Εφημερίδα αριθ. L 123 της 17/05/1994 σ. 0362 - 0389

Φινλανδική ειδική έκδοση: Κεφάλαιο 11 τόμος 31 σ. 0364

Σουηδική ειδική έκδοση: Κεφάλαιο 11 τόμος 31 σ. 0364

L 375 31/12/1994 P. 0060
ΣΥΜΦΩΝΙΑ

υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Λετονίας για τις θαλάσσιες μεταφορές

Α. Επιστολή της Κοινότητας

Κύριε,

Θα σας παρακαλούσαμε να επιβεβαιώσετε ότι η κυβέρνησή σας συμφωνεί με τα ακόλουθα:

Όταν υπεγράφη η συμφωνία ελευθέρων συναλλαγών μεταξύ των Ευρωπαϊκών Κοινοτήτων και της Λετονίας, τα μέρη ανέλαβαν την υποχρέωση να αντιμετωπίζουν κατά το δέοντα τρόπο τα θέματα που αφορούν τον τομέα της ναυτιλίας, ιδίως δε σε περιπτώσεις κατά τις οποίες θα ήταν δυνατή η παρακώλυση της ανάπτυξης του εμπορίου. Θα αναζητείται η εξεύρεση ικανοποιητικών λύσεων στον τομέα της ναυτιλίας και θα τηρείται η αρχή του ελεύθερου και θεμιτού ανταγωνισμού σε εμπορική βάση.

Συμφωνήθηκε, ομοίως, ότι τα θέματα αυτά θα συζητούνται στο πλαίσιο της μεικτής επιτροπής.

Με εξαιρετική εκτίμηση,

Εξ ονόματος του Συμβουλίου

της Ευρωπαϊκής Ένωσης

Β. Επιστολή της Δημοκρατίας της Λετονίας

Κύριε,

Έχω την τιμή να σας γνωστοποιήσω τη λήψη της επιστολής σας και να σας επιβεβαιώσω ότι η κυβέρνησή μου συμφωνεί με τα ακόλουθα:

«Όταν υπεγράφη η συμφωνία ελευθέρων συναλλαγών μεταξύ των Ευρωπαϊκών Κοινοτήτων και της Λετονίας, τα μέρη ανέλαβαν την υποχρέωση να αντιμετωπίζουν κατά το δέοντα τρόπο τα θέματα που αφορούν τον τομέα της ναυτιλίας, ιδίως δε σε περιπτώσεις κατά τις οποίες θα ήταν δυνατή η παρακώληση της ανάπτυξης του εμπορίου. Θα αναζητείται η εξεύρεση ικανοποιητικών λύσεων στον τομέα της ναυτιλίας και θα τηρείται η αρχή του ελεύθερου και θεμιτού ανταγωνισμού σε εμπορική βάση.

Συμφωνήθηκε, ομοίως, ότι τα θέματα αυτά θα συζητούνται στο πλαίσιο της μεικτής επιτροπής.»

Με εξαιρετική εκτίμηση,

Για την κυβέρνηση

της Δημοκρατίας της Λετονίας
ΣΥΜΦΩΝΙΑ υπό μορφή ανταλλαγής επιστολών για την παράταση της προσαρμογής της συμφωνίας μεταξύ της Ευρωπαϊκής Κοινότητας και της Δημοκρατίας της Ουγγαρίας σχετικά με το εμπόριο κρέατος προβάτου, αμνού και αιγός

Επιστολή αριθ. 1

Βρυξέλλες, . . . . . .

Κύριε,

Έχω την τιμή να αναφερθώ στην ανταλλαγή επιστολών του 1990 που αποτελεί συμφωνία μεταξύ της Κοινότητας και της Δημοκρατίας της Ουγγαρίας και προσαρμόζει την κύρια συμφωνία που συνήφθη το 1982 μεταξύ της Κοινότητας και της Δημοκρατίας της Ουγγαρίας σχετικά με το εμπόριο κρέατος προβάτου, αμνού και αιγός.

Έπειτα από πρόσφατες συζητήσεις, έχω την τιμή να προτείνω η συμφωνία που περιέχεται στην προαναφερθείσα ανταλλαγή επιστολών να εξακολουθήσει να ισχύει μετά τις 30 Ιουνίου 1995, με την ακόλουθη τροποποίηση:

στη ρήτρα 6 της συμφωνίας, οι λέξεις «μέχρι τις 31 Δεκεμβρίου 1994» αντικαθίστανται από τις λέξεις «μέχρι τις 30 Ιουνίου 1995.»

Επιπλέον, η ποσότητα για τους πρώτους έξι μήνες του 1995 θα είναι ίση με το 50 % της ποσότητας που έχει συμφωνηθεί για το σύνολο του έτους 1995, αλλά μπορεί να υπάρξει υπέρβαση έως 20 %, η οποία θα ληφθεί υπόψη κατά την επόμενη περίοδο.

Εάν τα ανωτέρω είναι αποδεκτά από την κυβέρνησή σας, έχω την τιμή να προτείνω η παρούσα επιστολή και η επιβεβαίωσή σας να συναποτελέσουν συμφωνία μεταξύ της Κοινότητας και της Δημοκρατίας της Ουγγαρίας στο θέμα αυτό.

Με εξαιρετική εκτίμηση,

Εξ ονόματος του Συμβουλίου της Ευρωπαϊκής Ένωσης

Επιστολή αριθ. 2

Βρυξέλλες, . . . . . .

Κύριε,

Έχω την τιμή να σας γνωρίσω τη λήψη σημερινή σας επιστολής, η οποία έχει ως εξής:

«Έχω την τιμή να αναφερθώ στην ανταλλαγή επιστολών του 1990 που αποτελεί συμφωνία μεταξύ της Κοινότητας και της Δημοκρατίας της Ουγγαρίας και προσαρμόζει την κύρια συμφωνία που συνήφθη το 1982 μεταξύ της Κοινότητας και της Δημοκρατίας της Ουγγαρίας σχετικά με το εμπόριο κρέατος προβάτου, αμνού και αιγός.

Έπειτα από πρόσφατες συζητήσεις, έχω την τιμή να προτείνω η συμφωνία που περιέχεται στην προαναφερθείσα ανταλλαγή επιστολών να εξακολουθήσει να ισχύει μετά τις 30 Ιουνίου 1995, με την ακόλουθη τροποποίηση:

στη ρήτρα 6 της συμφωνίας, οι λέξεις "μέχρι τις 31 Δεκεμβρίου 1994" αντικαθίστανται από τις λέξεις "μέχρι τις 30 Ιουνίου 1995."

Επιπλέον, η ποσότητα για τους πρώτους έξι μήνες του 1995 θα είναι ίση με το 50 % της ποσότητας που έχει συμφωνηθεί για το σύνολο του έτους 1995, αλλά μπορεί να υπάρξει υπέρβαση έως 20 %, η οποία θα ληφθεί υπόψη κατά την επόμενη περίοδο.

Εάν τα ανωτέρω είναι αποδεκτά από την κυβέρνησή σας, έχω την τιμή να προτείνω η παρούσα επιστολή και η επιβεβαίωσή σας να συναποτελέσουν συμφωνία μεταξύ της Κοινότητας και της Δημοκρατίας της Ουγγαρίας στο θέμα αυτό.»

Έχω την τιμή να επιβεβαιώσω ότι η κυβέρνησή μου συμφωνεί με το περιεχόμενο της επιστολής σας.

Με εξαιρετική εκτίμηση,

Εξ ονόματος της κυβέρνησης της Δημοκρατίας της Ουγγαρίας
ΣΥΜΦΩΝΙΑ υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Εσθονίας σχετικά με την αναγνώριση του γεωγραφικού εντοπισμού της αφρικανικής πανώλης των χοίρων στο Βασίλειο της Ισπανίας

Α. Επιστολή της Εσθονίας

Κύριε,

Λαμβάνω την τιμή να αναφερθώ στις συζητήσεις σχετικά με τις εμπορικές ρυθμίσεις όσον αφορά ορισμένα γεωργικά προϊόντα, που διεξήχθησαν στο πλαίσιο των διαπραγματεύσεων της συμφωνίας ελευθέρων συναλλαγών μεταξύ της Κοινότητας και της Εσθονίας.

Στην παρούσα επιβεβαιώνω ότι η Εσθονία δέχεται να αναγνωρίσει πως, με εξαίρεση τις επαρχίες Μπανταχόθ, Χουέλβα, Σεβίλλη και Κόρντοβα, δεν υφίσταται αφρικανική πανώλη των χοίρων στο Βασίλειο της Ισπανίας, υπό τις αυτές προϋποθέσεις όπως οι προβλεπόμενες στην απόφαση 89/21/ΕΟΚ του Συμβουλίου της 14ης Δεκεμβρίου 1988, και στις επόμενες αποφάσεις της Επιτροπής.

Η Εσθονία δέχεται την εξαίρεση αυτή με την επιφύλαξη όλων των υπόλοιπων απαιτήσεων που προβλέπει η εσθονική υγειονομική νομοθεσία.

Θα σας ήμουν ευγνώμων αν επιβεβαιώνατε τη συμφωνία της Κοινότητας προς το περιεχόμενο της παρούσας επιστολής.

Με εξαιρετική εκτίμηση,

Για την κυβέρνηση

της Δημοκρατίας της Εσθονίας

Β. Επιστολή της Κοινότητας

Κύριε,

Λαμβάνω την τιμή να σας γνωρίσω τη λήψη σημερινής επιστολής σας η οποία έχει ως εξής:

«Λαμβάνω την τιμή να αναφερθώ στις συζητήσεις σχετικά με τις εμπορικές ρυθμίσεις όσον αφορά ορισμένα γεωργικά προϊόντα, που διεξήχθησαν στο πλαίσιο των διαπραγματεύσεων της συμφωνίας ελευθέρων συναλλαγών μεταξύ της Κοινότητας και της Εσθονίας.

Στην παρούσα επιβεβαιώνω ότι η Εσθονία δέχεται να αναγνωρίσει πως, με εξαίρεση τις επαρχίες Μπανταχόθ, Χουέλβα, Σεβίλλη και Κόρντοβα, δεν υφίσταται αφρικανική πανώλη των χοίρων στο Βασίλειο της Ισπανίας, υπό τις αυτές προϋποθέσεις όπως οι προβλεπόμενες στην απόφαση 89/21/ΕΟΚ του Συμβουλίου της 14ης Δεκεμβρίου 1988, και στις επόμενες αποφάσεις της Επιτροπής.

Η Εσθονία δέχεται την εξαίρεση αυτή με την επιφύλαξη όλων των υπόλοιπων απαιτήσεων που προβλέπει η εσθονική υγειονομική νομοθεσία.

Θα σας ήμουν ευγνώμων αν επιβεβαιώνατε τη συμφωνία της Κοινότητας προς το περιεχόμενο της παρούσας επιστολής.».

Έχω την τιμή να επιβεβαιώσω ότι η Κοινότητα συμφωνεί με το περιεχόμενο της επιστολής σας.

Με εξαιρετική εκτίμηση,

Εξ ονόματος του Συμβουλίου

της Ευρωπαϊκής Ένωσης

ΔΗΛΩΣΗ ΤΗΣ ΕΣΘΟΝΙΑΣ

Εάν εφαρμοσθούν δασμοί για γεωργικά προϊόντα στην Εσθονία μεταξύ 1ης Ιανουαρίου 1994 και της έναρξης της ισχύος της συμφωνίας η Εσθονία θα εφαρμόσει κατ' αναλογία τη διαδικασία και τους ουσιαστικούς κανόνες που προβλέπονται στο άρθρο 18 παράγραφος 3 της παρούσας συμφωνίας.
ΣΥΜΦΩΝΙΑ υπο μορφή ανταλλαγής επιστολών για την παράταση της προσαρμογής της συμφωνίας μεταξύ της Ευρωπαϊκής κοινότητας και της Δημοκρατίας της Βουλγαρίας σχετικά με το εμπόριο του κρέατος προβάτου, αμνού και αιγός

Επιστολή αριθ. 1

Κύριε,

Έχω την τιμή να αναφερθώ στην ανταλλαγή επιστολών της 1990 που αποτελεί συμφωνία μεταξύ της Κοινότητας και της Δημοκρατίας της Βουλγαρίας και προσαρμόζει την κύρια συμφωνία που συνήφθη το 1982 μεταξύ της Κοινότητας και της Δημοκρατίας της Βουλγαρίας σχετικά με το εμπόριο κρέατος προβάτου, αμνού και αιγός.

Έπειτα από πρόσφατες συζητήσεις, έχω την τιμή να προτείνω η συμφωνία που συνήφθη υπό μορφή της προαναφερθείσας ανταλλαγής επιστολών και παρατάθηκε στις 17 Δεκεμβρίου 1992 για ένα έτος να παραμείνει εν ισχύι μέχρι τις 31 Δεκεμβρίου 1994 με την ακόλουθη τροποποίηση:

Στην παράγραφο 6 της συμφωνίας οι λέξεις «μέχρι τις 31 Δεκεμβρίου 1994» αντικαθιστούν τις λέξεις «μέχρι τις 31 Δεκεμβρίου 1993».

Εάν τα ανωτέρω είναι αποδεκτά από την κυβέρνησή σας, έχω την τιμή να προτείνω η παρούσα επιστολή και η επιβεβαίωσή σας να αποτελέσουν μαζί συμφωνία μεταξύ της Κοινότητας και της κυβέρνησης της Δημοκρατίας της Βουλγαρίας στο θέμα αυτό.

Με εξαιρετική εκτίμηση,

Εξ ονόματος του Συμβουλίου της Ευρωπαϊκής Ένωσης

Επιστολή αριθ. 2

Κύριε,

Έχω την τιμή να σας γνωστοποιήσω τη λήψη σημερινής σας επιστολής, η οποία έχει ως εξής:

«Έχω την τιμή να αναφερθώ στην ανταλλαγή επιστολών του 1990 που αποτελεί συμφωνία μεταξύ της Κοινότητας και της Δημοκρατίας της Βουλγαρίας και προσαρμόζει την κύρια συμφωνία που συνήφθη το 1982 μεταξύ της Κοινότητας και της Δημοκρατίας της Βουλγαρίας σχετικά με το εμπόριο κρέατος προβάτου, αμνού και αιγός.

Έπειτα από πρόσφατες συζητήσεις, έχω την τιμή να προτείνω η συμφωνία που συνήφθη υπό μορφή της προαναφερθείσας ανταλλαγής επιστολών και παρατάθηκε στις 17 Δεκεμβρίου 1992 για ένα έτος να παραμείνει εν ισχύι μέχρι τις 31 Δεκεμβρίου 1994 με την ακόλουθη τροποποίηση:

Στην παράγραφο 6 της συμφωνίας οι λέξεις "μέχρι τις 31 Δεκεμβρίου 1994" αντικαθιστούν τις λέξεις "μέχρι τις 31 Δεκεμβρίου 1993".

Εάν τα ανωτέρω είναι αποδεκτά από την κυβέρνησή σας, έχω την τιμή να προτείνω η παρούσα επιστολή και η επιβεβαίωσή σας να αποτελέσουν μαζί συμφωνία μεταξύ της Κοινότητας και της κυβέρνησης της Δημοκρατίας της Βουλγαρίας στο θέμα αυτό.»

Έχω την τιμή να επιβεβαιώσω ότι η κυβέρνησή μου συμφωνεί με το περιεχόμενο της επιστολής σας.

Με εξαιρετική εκτίμηση,

Εξ ονόματος της κυβέρνησης της Δημοκρατίας της Βουλγαρίας
21994A0517(06)

Συμπληρωματικό πρωτόκολλο της ευρωπαϊκής συμφωνίας για το εμπόριο κλωστοϋφαντουργικών προϊόντων μεταξύ της Ευρωπαϊκής Οικονομικής Κοινότητας και της Τσεχικής Δημοκρατίας - Εγκεκριμένα πρακτικά - Ανταλλαγή διακοινώσεων ανεπίσημη μετάφραση



Επίσημη Εφημερίδα αριθ. L 123 της 17/05/1994 σ. 0198 - 0249

Φινλανδική ειδική έκδοση: Κεφάλαιο 11 τόμος 31 σ. 0200

Σουηδική ειδική έκδοση: Κεφάλαιο 11 τόμος 31 σ. 0200
Ανταλλαγή επιστολών μεταξύ της Ευρωπαϊκής Οικονομικής Κοινότητας («η Κοινότητα») και της Ουγγαρίας σχετικά με την υποδομή των χερσαίων μεταφορών

Α. Επιστολή της Κοινότητας

Κύριε,

Με την παρούσα επιστολή, έχω την τιμή να επιβεβαιώσω τη θέση της Κοινότητας, που εκφράσθηκε κατά τη διάρκεια των διαπραγματεύσεων της ευρωπαϊκής συμφωνίας μεταξύ των Κοινοτήτων και των κρατών μελών και της Ουγγαρίας, ότι η Κοινότητα παρέχει, εντός του πλαισίου των χρηματοπιστωτικών μηχανισμών που προβλέπονται στη συμφωνία, τη δέουσα χρηματοδότηση για τη βελτίωση της υποδομής των χερσαίων μεταφορών, συμπεριλαμβανομένων των οδών, των σιδηροδρόμων, της εσωτερικής ναυσιπλοΐας και των συνδυασμένων μεταφορών.

Στο ίδιο πλαίσιο, σημειώνω την επιθυμία της Ουγγαρίας, έργα που συνδέονται με τη διαμετακομιστική κυκλοφορία μέσω Ουγγαρίας, όπως ο εκσυγχρονισμός και η κατασκευή σιδηροδρομικών γραμμών και οδικού δικτύου μεταξύ Hegyeshalom και Βουδαπέστης, καθώς και μεταξύ Βουδαπέστης και Kelebia, να θεωρηθούν έργα προτεραιότητας, καθόσον αποτελούν μείζονες διαύλους της κοινοτικής διαμετακόμισης.

Σημειώνω, επίσης, την επιθυμία της Ουγγαρίας για την έναρξη συζητήσεων σχετικά με το ανωτέρω θέμα σε πρώιμο στάδιο, με την επιφύλαξη της αξιολόγησης προγραμμάτων σύμφωνα με τις ισχύουσες διαδικασίες.

Θα σας ήμουν υπόχρεος εάν επιβεβαιώνατε τη συμφωνία της Κυβέρνησής σας με το περιεχόμενο της παρούσας επιστολής.

Με εξαιρετική εκτίμηση,

Εξ ονόματος της Κοινότητας

Β. Επιστολή της Δημοκρατίας της Ουγγαρίας

Κύριε,

Έχω την τιμή να σας ανακοινώσω τη λήψη σημερινής επιστολής σας, η οποία έχει ως εξής:

«Κύριε,

Με την παρούσα επιστολή, έχω την τιμή να επιβεβαιώσω τη θέση της Κοινότητας, που εκφράσθηκε κατά τη διάρκεια των διαπραγματεύσεων της ευρωπαϊκής συμφωνίας μεταξύ των Κοινοτήτων και των κρατών μελών και της Ουγγαρίας, ότι η Κοινότητα παρέχει, εντός του πλαισίου των χρηματοπιστωτικών μηχανισμών που προβλέπονται στη συμφωνία, τη δέουσα χρηματοδότηση για τη βελτίωση της υποδομής των χερσαίων μεταφορών, συμπεριλαμβανομένων των οδών, των σιδηροδρόμων, της εσωτερικής ναυσιπλοΐας και των συνδυασμένων μεταφορών.

Στο ίδιο πλαίσιο, σημειώνω την επιθυμία της Ουγγαρίας, έργα που συνδέονται με τη διαμετακομιστική κυκλοφορία μέσω Ουγγαρίας, όπως ο εκσυγχρονισμός και η κατασκευή σιδηροδρομικών γραμμών και οδικού δικτύου μεταξύ Hegyeshalom και Βουδαπέστης, καθώς και μεταξύ Βουδαπέστης και Kelebia, να θεωρηθούν έργα προτεραιότητας, καθόσον αποτελούν μείζονες διαύλους της Κοινοτικής διαμετακόμισης.

Σημειώνω, επίσης, την επιθυμία της Ουγγαρίας για την έναρξη συζητήσεων σχετικά με το ανωτέρω θέμα σε πρώιμο στάδιο, με την επιφύλαξη της αξιολόγησης προγραμμάτων σύμφωνα με τις ισχύουσες διαδικασίες.

Θα σας ήμουν υπόχρεος, εάν επιβεβαιώνατε τη συμφωνία της Κυβέρνησής σας με το περιεχόμενο της παρούσας επιστολής.»

Έχω την τιμή να επιβεβαιώσω ότι η Ευρωπαϊκή Κοινότητα είναι σύμφωνη με το περιεχόμενο της ανωτέρω επιστολής.

Με εξαιρετική εκτίμηση,

Για την κυβέρνηση της Δημοκρατίας της Ουγγαρίας